BOSNA I HERCEGOVINA

FEDERACIJA BOSNE I HERCEGOVINE

HERCEGBOSANSKA ŽUPANIJA

GRAD LIVNO

GRADONAČELNIK

Broj. 02-04-3648/23

Livno, 24.11.2023.godine

 Na temelju članka 38. Statuta Općine Livno(„Sl. glasnik Općine Livno“, broj: 5/08), a u svezi s člankom 23. Privremene Statutarne odluke Grada Livna(„Službeni glasnik Grada Livna, broj: 2/18) i članka 3. Pravilnika o uvjetima i načinu raspodjele sredstava za potporu projektima iz oblasti javnog informiranja(„Sl. glasnik Grada Livna“, broj: 3/18), Gradonačelnik objavljuje

**J A V N I P O Z I V**

**za potporu projektima iz oblasti**

**javnog informiranja (medija) u 2023. godini**

**I Predmet poziva**

Pozivaju se subjekti iz oblasti javnog informiranja (medija)[[1]](#footnote-2) za prijavu projekata iz oblasti javnog informiranja, koji će se financirati/sufinancirati iz Proračuna Grada Livna za 2023. godinu, ekonomski kod 614311 - „Potpore za medije“ u iznosu od 10.000,00KM.

**II Uvjeti za sudjelovanje na Javnom pozivu**

 Pravo sudjelovanja na Javnom pozivu ostvaruju subjekti koji su registrirani u Bosni i Hercegovini i imaju sjedište na području grada Livna, i čiji će se projekti realizirati u interesu građana grada Livna.

**III Projektne ideje**

Financijska potpora namijenjena je poticanju medijskih programskih sadržaja na lokalnoj razini koji su od javnog interesa, a odnose se na:

* ostvarivanje prava na javno informiranje i obaviještenost svih građana grada Livna,
* poticanje kulturnog i umjetničkog stvaralaštva,
* razvitak obrazovanja, znanosti i umjetnosti,
* zaštitu prirode, okoliša i ljudskog zdravlja,
* čuvanje povijesnog i kulturnog naslijeđa
* informiranje osoba s posebnim potrebama,
* ostvarivanje ljudskih prava građana, te promicanje tolerancije i kulture dijaloga.

 Prijedlozi projekata trebaju sadržavati projektne aktivnosti, ciljne skupine, dinamiku realizacije (početak, trajanje i faze realizacije), financijsku konstrukciju projekta, te opis izvodljivosti i održivosti projekta.

**IV Sadržaj potrebne dokumentacije**

Uz popunjen prijavni obrazac potrebno je dostaviti i sljedeće dokumente:

* rješenje o registraciji/preregistraciji,
* potvrdu o poreznoj registraciji – identifikacijski broj,
* broj transakcijskog računa,
* detaljan opis projekta koji će sadržavati projektne aktivnosti, ciljne skupine, dinamiku realizacije( početak, trajanje i faze realizacije), financijsku konstrukciju projekta, te opis izvodljivosti i održivosti projekta,
* kratak prikaz realiziranih projekata u 2022. godini,
* financijsko izvješće o utrošku proračunskih sredstava za odobrene projekte u 2022.godini (samo korisnici),
* potvrdu o izmirenim poreznim obvezama za 2022. godinu.

 Tražena dokumentacija dostavlja se u originalu ili ovjerenim preslikama.

 **V Vrednovanje projekata**

Vrednovanje i rangiranje projekata pristiglih na Javni poziv obavit će posebno Povjerenstvo koje imenuje Gradonačelnik sukladno kriterijima iz Pravilnika o uvjetima i načinu raspodjele sredstava za potporu projektima iz oblasti javnog informiranja u roku od 30 dana od dana od dana isteka roka za prijavu na javni poziv. Povjerenstvo razmatra prijave prema redoslijedu podnošenja, cijeni ispunjenost uvjeta, te izvješće o ocjeni i prijedlog raspodjele sredstava dostavlja Gradonačelniku koji odlučuje o korisnicima proračunskih sredstava za potporu medijima.

 **VI Mjesto, način i rok za podnošenja prijava**

Prijave na javni poziv podnose se na aplikacijskom uzorku koji se može preuzeti u Centru za pružanje usluga građanima Grada Livna ili na web stranici [*www.livno.ba*](http://www.livno.ba)*.*

 Prijave s dokumentacijom dostavljaju se u zatvorenoj kuverti na adresu:

**GRAD LIVNO**

**GRADONAČELNIK**

**Povjerenstvo za izbor projekata iz oblasti javnog informiranja, s obveznom napomenom: „Za javni poziv – za potporu projektima iz oblasti javnog informiranja (medija) u 2023.godini- Ne otvarati“**

putem prijemne kancelarije Grada Livna( šalter sala) ili poštom preporučeno.

 Rok za dostavu prijava s dokumentacijom je 15 dana od dana objavljivanja Javnog poziva na oglasnoj ploči Grada Livna. Javni poziv objavit će se na službenoj web stranici Grada Livna i lokalnim radio postajama.

 Nepotpune i nepravovremene prijave neće se uzeti u razmatranje.

 Korisnici sredstava obvezni su Gradonačelniku dostaviti izvješće o realizaciji projekta(narativni dio) s financijskim izvješćem o utrošku proračunskih sredstava s pregledom svih stvorenih troškova u svezi realizacije projekta, i s preslikama računa i drugih isprava na temelju kojih su izvršena plaćanja, a sve u roku od 30 dana od dana realizacije projekta, a najkasnije do 31.ožujka naredne godine. U protivnom, neće imati pravo na dodjelu sredstava u narednoj fiskalnoj godini.

GRADONAČELNIK

 Darko Čondrić

1. U smislu ovog javnog poziva mediji su: novine i drugi tisak, radijski i televizijski programi, elektroničke publikacije i ostali oblici dnevnog ili periodičnog objavljivanja urednički oblikovanih programskih sadržaja prijenosom zapisa, glasa, zvuka ili slike. Mediji nisu knjige, udžbenici, bilteni, katalozi ili drugi nositelji objavljivanja informacija koji su namijenjeni isključivo obrazovnom, znanstvenom i kulturnom procesu, radu trgovačkih društava, udruga, političkih stranaka, vjerskih i ostalih organizacija. [↑](#footnote-ref-2)